CELEX: 32012D0640
Language: sk
Date: 2012-10-11 00:00:00
Title: 2012/640/EÚ: Vykonávacie rozhodnutie Komisie z  11. októbra 2012 o pridelení dodatočných dní na mori Španielsku v divíziách ICES VIIIc a IXa okrem Cádizského zálivu [oznámené pod číslom C(2012) 7086]

17.10.2012   
            
            
               SK
            
            
               Úradný vestník Európskej únie
            
            
               L 284/13
            
         VYKONÁVACIE ROZHODNUTIE KOMISIE
   z 11. októbra 2012
   o pridelení dodatočných dní na mori Španielsku v divíziách ICES VIIIc a IXa okrem Cádizského zálivu
   [oznámené pod číslom C(2012) 7086]
   (Iba španielske znenie je autentické)
   (2012/640/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 43/2012 zo 17. januára 2012, ktorým sa na rok 2012 stanovujú pre plavidlá EÚ rybolovné možnosti pre určité populácie rýb a skupiny populácií rýb, ktoré nie sú predmetom medzinárodných rokovaní ani dohôd (1), a najmä na bod 8 prílohy IIB k nemu,
   keďže:
   
               (1)
            
            
               V bode 5.1 v spojení s tabuľkou I prílohy IIB k nariadeniu (EÚ) č. 43/2012 sa uvádza maximálny počet dní, počas ktorých sa môžu plavidlá Únie s celkovou dĺžkou 10 metrov alebo viac, ktoré majú na palube regulované vlečné siete (dánske záťahové siete a podobný rybársky výstroj s veľkosťou ôk najmenej 32 mm, žiabrové siete s veľkosťou ôk najmenej 60 mm a dlhé lovné šnúry na lov pri dne), nachádzať v divíziách ICES VIIIc a IXa s výnimkou Cádizského zálivu v období od 1. februára 2012 do 31. januára 2013.
            
         
               (2)
            
            
               V bode 8.5 prílohy IIB k nariadeniu (EÚ) č. 43/2012 sa Komisii umožňuje, aby na základe trvalých ukončení rybolovných činností, ktoré sa uskutočnili medzi 1. februárom 2011 a 31. januárom 2012, pridelila prostredníctvom vykonávacieho aktu dodatočný počet dní na mori, počas ktorých môže vlajkový členský štát oprávniť svoje plavidlo, aby sa nachádzalo v danej oblasti a malo na palube akýkoľvek regulovaný výstroj.
            
         
               (3)
            
            
               Španielsko predložilo 28. júna 2012 žiadosť, z ktorej vyplýva, že medzi 1. februárom 2011 a 31. januárom 2012 trvalo ukončilo činnosti 8 rybárskych plavidiel. Na základe predložených údajov a so zreteľom na metódu výpočtu stanovenú v bode 8.2 uvedenej prílohy by sa Španielsku pre plavidlá uvedené v bode 1 uvedenej prílohy malo na obdobie od 1. februára 2012 do 31. januára 2013 prideliť 7 dodatočných dní na mori.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Maximálny početní dní na mori stanovený v tabuľke I prílohy IIB k nariadeniu (EÚ) č. 43/2012, počas ktorých môže byť plavidlo plaviace sa pod vlajkou Španielska, ktoré má na palube akýkoľvek regulovaný výstroj a ktoré nepodlieha žiadnej z osobitných podmienok uvedených v bode 6.1 uvedenej prílohy, oprávnené nachádzať sa v divíziách ICES VIIIc a IXa okrem Cádizského zálivu, sa zvyšuje na 157 dní ročne.
   Článok 2
   Toto rozhodnutie je určené Španielskemu kráľovstvu.
   
      V Bruseli 11. októbra 2012
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 25, 27.1.2012, s. 1.